39. schôdza NR SR - 11.deň - B. popoludní
Dátum: 2025-09-25
Poslanec: Hlina, Alojz (SaS)
Druh vystúpenia: Vystúpenie v rozprave

Tak to naozaj nie je dobre. To čo som tu spomínal, znova to spomeniem, pani ministerka, nehnevajte sa na mňa, ale vy ste neodpovedali. Ja viem, že vám je to jedno, vzduch, ale nevadí, aleže predsa len to ešte raz poviem. Ja už do druhého nepoviem, hej, že čo s tou žiadosťou, čo s tou žiadosťou. Prečo by nemohli ľudia, ktorí chcú tú energopomoc a ja nespochybňujem že sú, neviem teraz koľkí, možno politická úvaha že koľkí, hej, ale prečo keď ja niečo chcem, prečo nemám si to pýtať. Ja som si vždycky pýtal, keď som niečo chcel som si to šiel vypýtať. Prečo by som, viete, keď si to nepýtate si to nevážite, hej, proste nemáte k tomu vzťah. Pomaly to máte pocit akože to je povinnosť toho štátu to dávať. To nie je povinnosť štátu, my nie sme ani Brunej, my nie sme ani Líbya za Kaddáfiho, my sme jeden teraz, povedzme si pravdu, veľmi chudobný štát v strede Európy bez akéhokoľvek prírodného bohatstva. Jediným našim bohatstvom sú ruky a hlava našich ľudí a tam intenzívne pracujeme na tom, aby sa to devastovalo. Takže viete, že kde sa nabrala tá ohromná chuť a vôľa rozdávať bez toho, aby si to niekto, niekto vypýtal. Takže pýtam sa, že prečo nie žiadosť. Ja som tam vtom, ja som si to zbehol ten zákon a ja som tam nikde nevidel žiadosť, hej, že požiadam. Veď ja žiadam furt o niečo, rozumiete, furt tam chcete. Teraz manželka je hotová, tam nejaký papier, hentaký papier, aký papier, taký úradník. Úradníkov naozaj kde sa pozriete päť, hej, a zrazu vám niekto idete dať 200, 300 eur, ani neviem koľko to bude, a nemusíte nič, nič nemusíte. Iba tam implicitne podsúvate, že zahlasovať potom vo voľbách za SMER, HLAS a SNS. Tak ja si myslím naozaj, že poďme, okej, štát má, bohatý sme, dáme, ale aby sme mali dobrú evidenciu, aby sme mali aj podklad požiadať. Prečo nie? A budem sa na to, už nebudem sa pýtať tu, ale verte tomu, že sa na to budem intenzívne pýtať, lebo mne to príde logické, že keď niečo chceš požiadaj. A končím s tým čo som tu už tiež spomínal, že teda že odkiaľ budú tie peniaze. Ani z ropy, ani zo zlata, viete také ako, kolegovia mi hovoria, že mám dlhšie rozprávať, tak skúsim a využijem tie minúty ktoré mám. Tam by som si ešte ku koncu dovolil, ak mi dovolí pán predsedajúci, pozriem ktorý je, takú možno osobnejšiu vsuvku, ale trošku pripúšťam, že môže byť mimo tému, ale uvidím kedy ma zastaví. A teda vrátim sa k tomu, teda že čo to budú za peniaze, koho to budú peniaze a či náhodou nebudú niekde chýbať tie peniaze. Lebo sú asi dve opcie teraz, takže buď tu budú tvrdé peniaze zo štátneho rozpočtu a tie vám poviem, tie budú sakramentsky chýbať. Tu náš štát nemá pomaly na základné funkcie. Ja neviem kde vy žijete, pani ministerka, viete svet neni zbieranie borůvek, naozaj svet je ťažký, akože svet je ťažký, ekonomika je neúprosná. Neviem kde presne v akom vesmíre sa pohybujete, ale tu bude problém. Problém s tým, aby sme vedeli sanovať základné funkcie štátu zo štátneho rozpočtu. Takže neviem kde teda by ste nabrali hard peniaze, tvrdé peniaze zo štátneho rozpočtu, to fakt neviem. Viete to je, to sa hovorí že dobré si požičať to je jak zarobiť. Ale to fakt nie je pravda. Tu učia na nejakých blbých školách, ale to nie je pravda, lebo vy si nemôžte za rok požičať na spotrebu. Vy si môžte požičať, ale na investíciu. Viete, to tu boli také že žialené inzeráty, že si požičiate na dovolenku. Ja by som tých ľudí pozatváral. Pozatváram by som ľudí, ktorým niekto dovolil to inzerovať a kto im niekto inzeroval, že si máte požičať na dovolenku. To je proste, to je normálne, to je trestný čin podľa mňa, hej. A čiže, viete, že kde ste vy teda, nevyrobili ste tie peniaze, nevyrobíme tie peniaze . Áno, je tu určitá možnosť že si ich požičiate. Ale to je hrubo, hrubo nezodpovedné. Požičať si peniaze za ťažkých podmienok, za vysoké úročenie, lebo teraz sú už tvrdé peniaze, na to aby ste ich naliali do gágora dodávateľa energií a splnili si nejaké politické body. Veľmi, veľmi nezodpovedné. Ale však to tu už zaznelo nie raz, nie dvakrát. Čiže táto opcia A je veľmi zlá, to ako štát ohrozujúca. Potom je ešte nejaká verzia B na ktorú sa asi spoliehate, alebo aj ju podsúvate, že teda bude to z tých eurofondov, z tých nevyčerpaných eurofondov. Ale potom otázka stojí, a prečo vôbec máme nevyčerpané eurofondy. A vy poviete Radičová, Matovič, rozumiem, všetkému rozumiem, ale vie že naozaj tie eurofondy neboli určené na to, aby sme ich nevyčerpali. Tie eurofondy boli určené na to, aby sme ich vyčerpali. A tie eurofondy neboli určené na to, aby si niekto spravil Fafokan, dal si tam vírivku a navozil si tam ľahké dievčatá po večeroch, hej. Tie peniaze boli určené na investície, na rozvoj, na sekundárne príjmy. To ma ... fakt zaujímať, že ako tie haciendy, ktoré si popostavovali, že ako tuná minister financií, ale aj vy, hospodárstvo musí fungovať, cestovný ruch, ako budete dolovať v tých účtovníctvach, že koľko teda mali obraty, koľko mali zisky, koľko ľudí zamestnávali. Lebo to nie je len tak, že teda zoberieme, za päť rokov nás nechytili, nič sa nedeje. Nie, oni to vybrali s tým, že teda niečo idú robiť. Tak treba zistiť čo robili alebo čo nerobili. Takže tie peniaze, ak teda plánujete ich použiť z tých eurofondov, tak znova je to na úrovni sabotáže, sabotáže štátu, hej. Sabotáže krajiny, ľudí, budúcnosti a dokonca sa tu zjavuje, niekto mi to začal vysvetľovať, ja si ešte k tomu nechám spraviť lepší rozklad. Hej, dokonca sa tu objavuje téza, že vám to až tak nevadí, že to niekde zamrzlo, primrzlo, až tak sa nečerpe, lebo tomu len znova dôvod za niečo to vykupčíte za nejaké sankcie v Európskej komisii, že vám proste to dajú na tú energopomoc, čo budú vlastne peniaze utopené v koši, viete. A vy vlastne poviete pomaly, že čím viac nevyčerpaných, však my len, viete nevyčerpaných bude miliarda, však my len tých 400 nám dajte. A oni povedia, však si ich zoberte, len zahlasujte nám za tie sankcie. Viete, čiže tak aj tu chcem ľuďom povedať, ktorí prípadne čakajú na nejakú výzvu, na nejaký welfare u nás z nášho fachu, hej, že nejaké kravy alebo čo, to zase to sa robí, hej. Keby skutočne niekomu na tom záležalo, že dáte skutočnú výzvu na obstarávanie, zlepšenie životného, podmienok, zvierat, chov, živočíšna to sa v normálnych krajinách robí, by ste neverili. Tu všetko stojí, mrzne a jeden z dôvodov môže byť, lebo však nechaj tak, nechaj tak, nakoniec si to vypýtame a nahádžame to cez tú energopomoc. Čiže na úrovni vlastizrady. Ja viem, že to je možno ťažšie niečo na pochopenie, ospravedlňujem sa všetkým ktorých to unavuje a ktorí to nechcú chápať. Ťažko presvedčíte niekoho kto je platený za to aby nechápal, ale pokúsil som sa to pokúsil. Čiže nebezpečné aj A a B. A k tomu, aby toho nebolo málo, jak sa hovorí po ceste niečo pribaľ, hej. Tak to neni lenže, že veľký díl, politické efekty, doručenie, reklama, voľby, neviem čo, ale ešte chlapci hladní aj z IT. Viete, my ste tu naozaj vygenerovali skvostnú podnikateľskú elitu, ktorá proste to vie umí, jak sa hovorí, kto umí ten umí, hej. Ľudia, ktorí naozaj, ja som žasol minule kde som to, počakajte som, že ktorý to bol ten čo ho súdili, pomôže mi, nejaké meno, také oligarchické a že veľký dodávateľ IT riešení. Myslím, že aj bol v base, že neviem, pani ministerka, nejaký váš známy, nepoznáte, neviete asi, nie. Spomeniem si. A bol aj teraz, viete že, taký že, niečo Váhostav, všetko možné, ale aj IT. A presne to je, že vy ste vytvorili proste ľudí, ktorí zavoňali, zaňuchali a už sú tam. Nie je hardvér, softvér, to je jedno, to je jedno čo to je. On vie, že Ficovi treba poslať toľko, tomu treba poslať toľko a toľko zostane mne. A tým študentom na Mlynskej, ktorí to reálne budú robiť, kúpime sud piva. Viete, čiže to je znova, hej, znova ste sa tu dopracovali k tomu, máte to tam. Odhad, myslím, že to náš kolega Maroš povedal, 18 miliónov? Jasné, však to bol robustný systém je to, vieš čo epochálne to bude, energen karpatský, Amazon to bude. A bude niečo, úplne že rozbije všetky internety. Takže to áno, tých 18 to za to stojí. A táto krajina na to má, táto krajina na to má. Proste my sme tu kingovia, naozaj, to my sme máme, jasné keď máme tak dáme. Takže áno, týmto skončím, že celé toto zavŕšite, to bude tá povestná čerešnička na tej tortičke, že 18 miliónov ešte chlapcom cez IT treba poslať. Takže tak nejak to je pani ministerka. A vy to tu nosíte, vy sa tu smejete, ale život viete, život vie byť úsmevný, ale vie byť aj v pondelok ráno a treba platiť, dneska je 25, dneska treba platiť DPH. Viete dneska, proste sú, viete tu sú ľudia, ktorí majú starosti, by ste neverilo. Ja viem, že život je bezstarostný keď ste v SMER-e, v HLAS-e, život gombička, alebo peniaze tu kydáte vidlami. Ale my čo ráno robíme, my čo sa ráno zobúdzame, čo zamestnávame ľudí, my si uvedomujeme čo to tu je. A je to veľký, veľký problém naozaj. Takže to neni že chichichi, chachacha, hej. Pol miliarda neni peniaz. Pol miliarda je veľký peniaz. A nám raz bude chybovať. Ja som už len zvedavý čo budete robiť, nám bude chybovať, tým ľuďom čo budú v tých sociálnych ústavoch bude to. Ja som už len potom zvedavý ako sa budete potom, že čo budete hovoriť. Zas to bude Matovič, Radičová, Dzurinda, len to už nikto tomu neuverí. Čiže hazardujete neskutočne enormným spôsobom. Naozaj toto je zúfalý pokus v terminálnej fáze karpatskej sociálnej demokracie, hej, ako si udržať nahriateho voliča, hej, že proste niekto udrží, niekto ešte pre isto tam hodí, hej, a cena nehrá rolu. Spôsob nehrá úlohu proste idete naozaj, prepáčte za ten výraz, cez mŕtvoly. Nie, už vám je všetko jedno. Ja si vás pamätám ešte keď som bol prvýkrát v parlamente, vtedy SMER mal ešte akú takú noblesu, celkovo parlament mal ešte akú takú noblesu. Tu šiel k pultu niekedy Mikloš, Mikloš tomu rozumel, rozumiete. Teraz mi povedzte tu, viete, že to bolo že, my to už naozaj enormným spôsobom strácame noblesu. Vy tu už, úplne sa tu smejete, príde Taraba sa smejú, tak všetci sa tu smejete jak keby bol život gombička, ale život nie je gombička, život je vážna vec. Vy teraz rozdeľujete pol miliardy a nemáte na to. Nemáte na to peniaze, nemáte na to kondíciu, nemáte na to absolútne nič. A dokonca by som povedal, že nemáte na to ani právo. Nemáte právo na to takýmto spôsobom rozdeľovať prostriedky ktoré budú chýbať. Lebo tu ešte po vás budú žiť ľudia. Tu ešte sú ľudia, ktorí veria tejto krajine, ktorí tu chcú niečo urobiť, ktorý tu chcú zostať, hej, a vy nemáte právo takto rozbiť štátny rozpočet. Ďakujem vám pekne.